LIETUVOS RESPUBLIKOS AMBASADA DANIJOS KARALYSTĖJE IR ISLANDIJAI

**AKTUALIOS EKONOMINĖS INFORMACIJOS SUVESTINĖ**

2024 m. spalio 14 d. – lapkričio 15 d.

|  |  |  |  |
| --- | --- | --- | --- |
| **Data** | **Pateikiamos informacijos apibendrinimas** | **Informacijos šaltinis** | **Pastabos** |
| **Gynybos sektoriaus aktualijos**  |
| **10.15** | **Kasmetinėje gynybos pramonės parodoje JAV Danijos bendrovės (parodoje dalyvavo 20 įmonių) sulaukė didelio susidomėjimo. Pasak gynybos ministro Troels Lund Poulsen, šiuo metu daug dėmesio skiriama technologinių produktų, kurie ateityje galėtų pakeisti karius fronte, kūrimui.** Būtent šioje srityje, pasak ministro, Danijos gynybos bendrovės gali atlikti svarbų vaidmenį. „Iš Danijos pusės mums gerai sekasi spręsti bepiločių orlaivių, kovos su bepiločiais orlaiviais sistemų ir, šiuo atveju, visiškai kitokio nei iki šiol technologijų naudojimo klausimus“. **DK gynybos ministras taip pat susitiko su JAV gynybos sekretoriumi Lloyd Austin; susitikimo metu aptarta, kaip Danija ir JAV gali padėti Ukrainai stiprinti šalies karinės technikos gamybą.** | [**Minister: International interest in Danish defense companies is great**](https://borsen.dk/nyheder/politik/minister-international-interesse-for-danske-forsvarsvirksomheder-er-stor?b_source=politik&b_medium=row_2&b_campaign=list_35) |  |
| **10.18** | **Danija 21-ajame paramos pakete, kuriuo siekiama suteikti kuo didesnę karinę paramą neatidėliotiniems ukrainiečių poreikiams, pavyzdžiui, priešlėktuvinei gynybai, skyrė Ukrainai 2,4 mlrd. DKK (~321.7 mln. EUR) jos kovai su Rusija.** Lėšos taip pat bus skirtos oro gynybai, ilgalaikiam Ukrainos gynybinių pajėgumų stiprinimui ir naujų brigadų kūrimui. | [**Denmark donates two billion kroner to Ukraine in a new major donation**](https://nyheder.tv2.dk/politik/2024-10-18-danmark-donerer-to-milliarder-kroner-til-ukraine-i-ny-stoerre-donation) |  |
| **10.24** | **Naujame ES piliečių nelaimių rizikos vertinime kibernetinio saugumo grėsmės, ekstremalūs oro reiškiniai ir potvyniai įvardijami kaip didžiausią susirūpinimą Danijai keliantys veiksniai; kibernetinio saugumo grėsmėms skiriama daug daugiau dėmesio nei kitose ES šalyse.**Ataskaitoje vertinamas ES piliečių informuotumas apie nelaimių riziką, kuri jiems gali turėti įtakos, jų pasirengimas susidoroti su įvairiais nelaimių rizikos scenarijais ir jų priklausomybė nuo įvairių veikėjų nelaimių situacijose. | [**Cybersecurity the main disaster risk for Danes**](https://europa.eu/eurobarometer/surveys/detail/3228) |  |
| **10.30** | **Islandijos biudžeto papildymo įstatymo projekte numatyta pusantro milijardo ISK (~10 mln. EUR) didesnė parama Ukrainai.** Parama toliau bus teikiama karių mokymams, įrangos ir karinės technikos pirkimui bei įnašams į fondą, kuris remia Ukrainos gynybą. | [**Another billion in training, equipment and military equipment for Ukraine**](https://www.visir.is/g/20242642108d/a-annan-milljard-i-thjalfun-bunad-og-hergogn-fyrir-ukrainu) |  |
| **11.03** | **Danijos užsienio reikalų ministras Lars Løkke Rasmussen siūlo gerokai padidinti Danijos kariuomenės biudžetą.** Nors Danija skirdama 2,37% BVP įgyvendina NATO valstybių įsipareigojimą gynybai skirti bent 2% BVP, pasak Gynybos ministerijos, šis rodiklis iki 2024 m. pabaigos sumažės ir Danija nebepasieks NATO tikslo. Dabartiniame susitarime Danijos gynybos biudžetui 10 metų laikotarpiui skirta 195 mlrd. DKK (~26 mlrd. EUR), tačiau pasak užsienio ministro, norint padidinti finansavimą iki 3% teks rasti papildomus 30 mlrd. DKK (~4 mlrd. EUR) per metus. Visgi vyriausybė negali sau leisti didinti išlaidų gynybai ir kartu atšaukti planuojamą pensinio amžiaus ilginimą, kuris yra pagrindinis klausimas socialdemokratų darbotvarkėje. | [**There is no room for both relaxing the pension and strengthening the Armed Forces**](https://www.berlingske.dk/politik/loekke-varsler-en-ny-tid-der-er-ikke-plads-til-baade-at-lempe-pensionen-og) |  |
| **11.12** | **Danijos gynybos ministerija sudarė sutartis, kurios paskatins tolesnes investicijas į Ukrainos gynybos pramonę. Gynybos ministras Troels Lund Poulsen, rugsėjį lankydamasis Kijeve, pasirašė ketinimų memorandumą dėl bendradarbiavimo dėl konkrečių įsigijimų iš Ukrainos gynybos įmonių, kurių bendra vertė – 4,2 mlrd. Danijos kronų (535 mln. EUR).** Naujasis susitarimas apima naują artileriją, atakos dronus, prieštankinius ginklus ir priešlaivinių raketų sistemas, kurios visos bus gaminamos Ukrainoje. | [**More investment in Ukraine’s defence industry**](https://www.fmn.dk/da/nyheder/2024/donationer-fra-ukrainsk-forsvarsindustri-pa-vej-til-frontlinjen/) |  |
| **Energetikos sektoriaus aktualijos** |
| **10.09** | **Ekonomikos taryba patarė vyriausybei atsisakyti prestižinio Bornholmo energetinės salos projekto, jei nebus įrodytas jo ekonominis perspektyvumas.** Taryba įspėjo, kad projektas per ateinančius 20 metų Danijai kainuos 31,5 mlrd. DKK (~4,2 mlrd. EUR), ir jei nebus aiškios ekonominės naudos visuomenei, vyriausybė turėtų persvarstyti savo investicijas. 2022 m. valstybė paskelbė planus pastatyti dvi energetikos salas, kurios turėjo tapti „raktu“ į Danijos energetinę nepriklausomybę. Šiuo metu projektas yra atidėtas mažiausiai trejiems metams dėl didėjančių išlaidų.  | [**Wise men are pulling the curtain away from the government's prestige project**](https://nyheder.tv2.dk/business/2024-10-07-vismaend-hiver-taeppet-vaek-under-regeringens-prestigeprojekt) |  |
| **10.14** | **Norvegijai priklausanti tarptautinė energetikos bendrovė „Equinor“ įsigijo Danijos vėjo energetikos milžinės „Orsted“ ~2,2 mlrd. EUR vertės akcijų paketą.** Pagal šį sandorį „Equinor“ įgyja beveik 10 % „Orsted“ akcijų ir tampa antru pagal dydį akcininku po Danijos vyriausybės. | [**Norwegian giant on massive acquisition in Ørsted: That's why we're doing it**](https://www.euroinvestor.dk/nyheder/norsk-mastodont-om-massivt-opkoeb-i-oersted-derfor-goer-vi-det) |  |
| **10.15** | **Danijos vyriausybė trejiems metams (iki 2031 m.), atidėjo žaliojo vandenilio perdavimo dujotiekio tarp vakarų Danijos ir šiaurės Vokietijos tiesimą.** Energetikos ministras Lars Aagaard teigė, kad atidėjimas buvo reikalingas „siekiant užtikrinti sąveiką tarp didelės žaliosios energetikos, pagaminamos iš jūrinio vėjo, pasiūlos iš Vokietijos ir žaliojo vandenilio paklausos.Vokietijos ekonomikos ministerija nurodė, kad nepaisant pratęsto ​​Danijos projekto atkarpos termino, abi šalys tebėra įsipareigojusios paspartinti projekto užbaigimą, o atidėjimas neturės įtakos Vokietijos ambicijoms plėsti vandenilio rinką. | [**3 year delay in hydrogen pipeline to Germany**](https://energiwatch.dk/Energinyt/Politik___Markeder/article17522680.ece) |  |
| **10.16** | **Danija užima pirmąją vietą pasauliniame Pasaulio energetikos tarybos sudarytame 2024 m. pasaulio energetikos indekse.** Reitingas įvertina, kaip 126 šalys savo energetikos sistemose subalansuoja saugumą, teisingumą ir tvarumą. Pažymima, kad „Danija yra pripažinta už gebėjimą išlaikyti patikimą ir stabilų energijos tiekimą, užtikrinantį, kad energija išliks įperkama, prieinama ir atspindi šalies dešimtmečius trukusį įsipareigojimą mažinti anglies dvideginio išmetimą ir skatinti atsinaujinančios energijos plėtrą“Antroje vietoje – Švedija, o trečioje – Suomija. | [**Denmark leads the way in energy**](https://stateofgreen.com/en/news/denmark-tops-global-ranking-in-energy-systems-security-equity-and-sustainability/) |  |
| **10.24** | **Septyniems Danijos energetikos įmonių projektams ES Komisija skyrė 3,5 mlrd. DKK (~469 mln. EUR) finansavimą CO2 išmetimui mažinti.** Didžiausios paramos gavėja – „European Energy“ (GreenWave projektui – e-metanolio gamyklos statybai), taip pat - Danijos cemento gamintojas Aalborg Portland, žinomas kaip didžiausias šalies teršėjas, „Siemens Gamesa“ ir „Vestas“ES Komisija atrinko iš viso 85 CO2 mažinimo projektus, kuriems iš viso bus skirta beveik 36 mlrd. DKK (~4,8 mlrd. EUR) parama. | [**EU money for seven Danish projects - including green fuel**](https://www.dr.dk/nyheder/penge/eu-penge-til-syv-danske-projekter-blandt-andet-groent-braendstof) |  |
| **10.24** | **Pradėtas statyti pirmasis Islandijoje Landsvirkjun vėjo jėgainių parkas** Búrfellslundo vietovėje. Vėjo turbinos bus pastatytos 2026 ir 2027 m., o pirmoji vėjo jėgainių parko dalis bus pradėta eksploatuoti 2026 m. rudenį.  | [**Construction of the country's first wind farm begins**](https://vb.is/frettir/framkvaemdir-vid-fyrsta-vindorkuver-landsins-hafnar/) |  |
| **10.25** | **Danijos demokratų partija siūlo nedelsiant sustabdyti vyriausybės planus visoje šalyje įrengti saulės elektrines.** Partijos pirmininkė Inger Støjberg siūlo inicijuoti tyrimus, kurie padėtų išsiaiškinti, kiek iš tikrųjų reikia žaliosios energijos, kad būtų patenkinti Danijos energijos poreikiai. Taip pat siūloma, kad saulės energijos surinkimo infrastruktūra turėtų būti įrengiama ant pastatų stogų Kopenhagoje ar kituose miestuose, o laukuose, kurie galėtų būti panaudojami žemės ūkio reikmėms.  | [**The Danish Democrats want to scrap the government's solar parks**](https://www.berlingske.dk/politik/danmarksdemokraterne-vil-skrotte-regeringens-solcelleparker) |  |
| **10.29** | **Bendrovė „AI Green Cloud“ pasirašė susitarimo memorandumą su žinių centru „Ölfus Cluster“ dėl dirbtinio intelekto duomenų centro kūrimo vadinamuosiuose žaliuosiuose pramoniniuose parkuose. Planuojama, kad duomenų centras pradės veikti 2025 m. trečiąjį ketvirtį.**Duomenų centre bus naudojama technologijų milžinės NVIDIA, kuri yra viena didžiausių pasaulyje technologijų bendrovių, techninė įranga. Su „NVIDIA“ vyksta diskusijos dėl tolesnio dalyvavimo Ölfuso projekte, netgi dėl galimo finansavimo.Naudojant naują techninės įrangos aušinimo technologiją bus sutaupyta 45 proc. energijos, o duomenų centre pagaminamas 55 laipsnių karštas vanduo bus utilizuojamas kitoms užduotims atlikti. Apskaičiuota, kad pirmojo duomenų centro statybos etapo kaina sieks 5-6 milijardus ISK (33.6-40,3 mln. EUR). Duomenų centro dydį bus galima padidinti penkis kartus. | [**Six billion data center in Ölfus**](https://vb.is/frettir/milljarda-gagnaver-i-olfusi/) |  |
| **10.30** | **Spalio 28 d. pradėjo veikti energetikos įmonės „European Energy“ pirmoji žaliojo vandenilio gamykla Måde, netoli Esbjergo uosto.** Jau planuojama išplėsti įrenginio pajėgumus pridedant du papildomus elektrolizatorius, o kitą įrenginį numatoma įrengti 2025 m. Visiškai užbaigus gamyklos galia sieks 12 MW, o per metus bus pagaminama 1500 tonų žaliojo vandenilio. | [**Denmark’s latest hydrogen plant is now operational**](https://stateofgreen.com/en/news/denmarks-latest-hydrogen-plant-is-now-operational/) |  |
| **10.31** | Po kelerius metus trukusių aplinkosaugos ataskaitų ir svarstymų **Vokietijos energetikos bendrovė RWE gavo galutinį Danijos energetikos agentūros leidimą statyti iki šiol Danijoje didžiausią jūros vėjo jėgainių parką.** Paruošiamieji darbai vyksta nuo 2021 m., o „Thor“ jūros vėjo jėgainių parką planuojama pastatyti iki 2027 m. 72 vėjo turbinų jūros vėjo jėgainių parkas bus 1 GW galios. Palyginimui, Danijoje šiuo metu veikia 17 jūros vėjo jėgainių parkų, kurių bendras pajėgumas yra apie 2,7 GW. Danijos energetikos agentūros duomenimis, valstybė gaus iki 2,8 mlrd. DKK (~375,4 mln. EUR) išmokų už pagamintą elektros energiją. Turbinų pamatai bus pradėti montuoti kitų metų pradžioje, o pačios turbinos – 2026 m. RWE pasirinko Kinijos Dajin Offshore ir Vokietijos EEW SPC, kurie pristatys po 36 pamatus. Konsorciumas, sudarytas iš Nyderlandų jūrų rangovo Jan De Nul ir Graikijos Hellenic Cables, tieks ir įdiegs elektros sistemą ūkiui. | [**Construction of Denmark's largest offshore wind farm can begin**](https://www.berlingske.dk/business/byggeriet-af-danmarks-stoerste-havvindmoellepark-kan-begynde) |  |
| **11.01** | **Danijos energetikos agentūra pateikė naują ataskaitą**:* Danijoje anglies naudojimas nukrito iki žemiausio lygio per 50 metų ir nuo 2023 m. sumažėjo 36 proc.
* iškastinio kuro, įskaitant anglį, naftą ir gamtines dujas, naudojimas sumažėjo 7,7 proc.;
* CO₂ išmetimas sumažėjo 2,1 mln. tonų – 7,6 proc. palyginti su 2022 m.
* atsinaujinančios energijos naudojimas išaugo 3% (tai lėmė 35% saulės energijos gamybos padidėjimas)
* vėjo energija dabar sudaro 53,8 % suvartojamos elektros energijos, o kiti atsinaujinantys šaltiniai, tokie kaip biomasė, saulės energija ir biodujos, papildo atsinaujinančius šaltinius.
* šiuo metu atsinaujinantys energijos šaltiniai sudaro 82,1 % suvartojamos elektros energijos, iš jų daugiau nei pusę – vėjo energija.
* bendras energijos suvartojimas 2023 m. sumažėjo 15,1 %.
 | [**Coal consumption hits record low**](https://www.bt.dk/samfund/dansk-forbrug-af-kul-er-det-laveste-nogensinde-maalt) |  |
| **11.02** | **Islandijos Aplinkos, energetikos ir klimato ministras pristatė: 1) parlamentinės rezoliucijos pasiūlymą dėl Vyriausybės politikos vėjo energetikos plėtros srityje ir 2) įstatymo projektą dėl vėjo energetikos privalumų bendrajame strateginiame plane.**Tarp kitų svarstomų klausimų yra du projektai dėl elektros energijos saugumo, kuriuose išsamiai detalizuojamos elektros energijos rinkos dalyvių pareigos bei nustatomas informacijos apie elektros energijos saugumą didmeninėje rinkoje rinkimas. Taip pat aprašomi sklaidos bei elektros energijos saugumo kriterijai, garantuojama pirmenybė gyventojams ir mažesnėms įmonėms normuojant elektros energiją bei minimi leidimai stambiesiems vartotojams parduoti nepanaudotą energiją didmeninėje rinkoje. | [**It is important that cases that are ready receive treatment**](https://vb.is/frettir/naudsynlegt-ad-naesta-stjorn-taki-upp/) |  |
| **11.06** | Automobilių pramonės prekybos organizacijos „Mobility Denmark“ skaičiai rodo, kad šiemet naujų daniškų automobilių vidutinė CO2 emisija sumažėjo dvigubai ir yra apie 63 gramus vienam kilometrui, palyginti su 116 gramų 2020 metais. **„Mobility Danmark“ atstovas sakė, kad elektromobiliai tapo pagrindine CO₂ emisijos mažinimo Danijoje dalimi.**  | [**Electric cars help reduce Denmark’s CO2 emissions**](https://www.berlingske.dk/virksomheder/danske-biler-udleder-kun-halvt-saa-meget-co2?referrer=RSS) |  |
| **11.12** | **Danija ir Nyderlandai pasirašė naują bendradarbiavimo susitarimą dėl žaliojo vandenilio pramonės stiprinimo.** Abi šalys sutaria, kad siekiant klimato neutralumo, žaliojo vandenilio naudojimas turi būti plečiamas.  | [**Denmark and the Netherlands strengthen green hydrogen cooperation**](https://stateofgreen.com/en/news/denmark-and-the-netherlands-strengthen-green-hydrogen-cooperation/) |  |
| **11.12** | **COP29:*** viršūnių susitikimo paraštėse Baku, Azerbaidžane, Danijos premjerė Mette Frederiksen sakė, kad lyderiai turi „sėsti prie stalo, pažvelgti vienas kitam į akis ir paklausti, ar yra politinė valia priimti reikiamus sprendimus“. Diskusijos apie tolesnius veiksmus ypač svarbios įvykusių rinkimų JAV kontekste.
* Pasaulio verslo taryba tvariam vystymuisi (WBCSD) ir „State of Green“ pasirašė susitarimą dėl viešojo ir privataus bendradarbiavimo skatinimo. Danijos modelį bus siekiamą taikyti atkartoti kitose šalyse ir regionuose, rengiantis COP30 Brazilijoje.
 | [**PM: Hard talk needed at climate summit**](https://www.politico.eu/article/donald-trump-denmark-barbados-climate-talks-cop29-azerbaijan/?utm_source=RSS_Feed&utm_medium=RSS&utm_campaign=RSS_Syndication)[**COP29: New agreement set to internationalise Denmark’s Climate Partnerships**](https://stateofgreen.com/en/news/cop29-new-agreement-set-to-internationalise-denmarks-climate-partnerships/) |  |
| **Turizmo sektoriaus aktualijos** |
| **10.14** | **„Icelandair“ ir Portugalijos nacionalinė oro linijų bendrovė “TAP” pasirašė bendradarbiavimo susitarimą dėl bendrų skrydžių.**  | [**Icelandair in collaboration with the national airline of Portugal**](https://www.visir.is/g/20242634823d/icelandair-i-samstarf-vid-thjodarflugfelag-portugals) |  |
| **10.18** | **Oro linijų bendrovės „Play“ akcijų vertė nukrito beveik 35 %,** bendrovei paskelbus, jog veiklos rezultatai tikriausiai bus prastesni nei praėjusiais metais. | [**Play down another 10% this morning**](https://vb.is/frettir/play-laekkad-um-10-til-vidbotar-i-morgun/) |  |
| **10.24** | **Naujasis infrastruktūros Islandijoje mokestis, kurio bus reikalaujama iš užsienio kruizinių laivų įmonių, turėtų grąžinti į valstybės iždą 1,5 mlrd. ISK (~10 mln. EUR).** Teigiama, kad taip siekiama suvienodinti vietinių ir užsienio turizmo bendrovių konkurencinę padėtį. [Ilgalaikių laivų operatorių asociacija susirūpinusi dėl vyriausybės paskelbto naujo mokesčių rinkimo](https://www.mbl.is/vidskipti/frettir/2024/11/03/tekjutapid_gaeti_numid_milljordum/) iš kruizinių laivų. Tolimų kelionių kruizai – tai mažesni kruiziniai laivai, kurie plaukioja po fiordus ir yra labai svarbūs daugeliui mažesnių miestų bendruomenių išgyvenimui. Nors mokesčiai dar neįvesti, kai kurios kruizų įmonės pradėjo atšaukinėti keliones į Islandiją.  | [**Plan to collect one and a half billion from cruise ships**](https://www.visir.is/g/20242639577d/aetla-ad-saekja-einn-og-halfan-milljard-fra-skemmtiferdaskipum) |  |
| **Bendra ekonominė informacija** |
| **10.14** | Pasaulio sveikatos organizacija (PSO) pirmadienį patvirtino Danijos farmacijos bendrovės „Bavarian Nordic“ vakciną nuo „mpox“, skirtą 12-17 metų jaunuoliams. Rugsėjo mėnesį ES vaistų agentūra taip pat buvo patvirtinusi šią vakciną. | [**WHO approves mpox vaccine for young people**](https://politiken.dk/danmark/sundhed/art10115857/WHO-godkender-mpox-vaccine-til-unge) |  |
| **10.14** | Danijos farmacijos kompanija „Lundbeck“ baigia didžiausią kada nors įvykdytą įsigijimą. Akcijų biržos pranešime bendrovė rašo, kad ji sudarė sutartį dėl Amerikos biotechnologijų bendrovės „Longboard Pharmaceuticals“ pirkimo už 16 mlrd. DKK (~2,2 mlrd. EUR). Šiuo įsigijimu įmonė toliau siekia įgyvendinti savo strategiją ir keisti sunkiomis smegenų ligomis sergančių pacientų gyvenimus. | [**Lundbeck gets its hands on an epilepsy drug with a billion-dollar acquisition in the US**](https://www.berlingske.dk/business/lundbeck-faar-fingre-i-epilepsi-middel-med-milliardopkoeb-i-usa) |  |
| **10.15** | **Islandijos Užsienio reikalų ministerijos posėdyje buvo pasirašytas Islandijos ir Brazilijos dvigubo pajamų apmokestinimo išvengimo susitarimas.** Šis susitarimas leis įmonėms ir jų darbuotojams vykdyti verslą ir dirbti užsienyje be dvigubo pajamų apmokestinimo.  | [**Sign a double taxation agreement with Brazil**](https://vb.is/frettir/undirrita-tviskottunarsamning-vid-brasiliu/) |  |
| **10.16** | Islandijos plastiko įmonė „Rotovia“, betoninių sprendimų projektavimo ir gamybos lyderė, patvirtino, kad įsigijo Meksikos įmonę Ollin Plastics, kuri specializuojasi surenkamų gaminių (pre-cast) gamyboje. | [**Rotovia buys a Mexican company**](https://www.visir.is/g/20242635958d/rotovia-kaupir-mexikoskt-fyrirtaeki) |  |
| **10.16** | Pieno produktų grupė „Arla“ pasiūlė 1,25 mlrd. DKK (~167,5 mln. EUR), jog įsigytų didžiąją dalį Egipto maisto produktų bendrovės „Arabian Food Industries Company“ akcijų. | [Arla to buy Egyptian food business for billions](https://www.berlingske.dk/business/arla-vil-koebe-egyptisk-foedevarevirksomhed-for-milliardbeloeb) |  |
| **10.17** | **Danijos Nacionalinis bankas sumažino pagrindinę palūkanų normą 0,25 % (iki 2,85 %), taip atspindėdamas Europos Centrinio Banko (ECB) veiksmus.** Tai jau trečias „Danmarks Nationalbank“ palūkanų normų mažinimas šiais metais, ir visus juos paskatino ECB sumažintos palūkanų normos, o iki 2024 m. ir 2025 m. tikriausiai bus dar vienas palūkanų normų mažinimas | [Danmarks Nationalbank follows in the lead of the ECB and lowers the interest rate](https://finans.dk/okonomi/ECE17540991/nationalbanken-foelger-i-ecbs-forspor-og-saenker-renten/) |  |
| **10.18** | **Ūkininkai negaus jokios kompensacijos, kai bus įgyvendinami „žaliojo trišalio“ susitarimo aplinkos ir klimato reikalavimai, nors dirbamos žemės vertė smarkiai kris.**Maria Reumert Gjerding, Danijos gamtos apsaugos draugijos (DN) prezidentė, patvirtino, kad pagal susitarimą beveik 400 000 hektarų, ty 15 %, dirbamos žemės bus apželdinta mišku arba paversta natūraliomis vietovėmis, kad būtų pasiekti klimato tikslai. Nors ūkininkai gali patirti didelių finansinių nuostolių – iki 70 000 DKK (10 164 USD) už hektarą, šie nuostoliai yra „reglamento be kompensacijų“ dalis. | [New regulations devalue farmland but no compensation for farmers](https://jyllands-posten.dk/erhverv/ECE17548503/danmarks-naturfredningsforening-der-er-ingen-erstatning-til-landmaendene/?st=1) |  |
| **10.18** | **Rugsėjį nedarbas Danijoje padidėjo** (dabar nedirba 88 300 žmonių). Šis padidėjimas įvyko po ilgo stabilumo laikotarpio, per kurį didelių nedarbo pokyčių nebuvo. **Šiuo metu nedarbo lygis – 2,9 %** - istoriškai yra labai žemas; iki koronaviruso buvo vidutiniškai apie 110 000 bedarbių. | [Unemployment rises a notch](https://www.al-bank.dk/markedsnyt/dansk-oekonomi/2024/ledigheden-stiger-en-tand) |  |
| **10.20** | **„Moody's Ratings“ pagerino Islandijos Vyriausybės ilgalaikius vietos ir užsienio valiutos emitento reitingus nuo A2 iki A1.** Pagrindinės priežastys, lėmusios reitingų pakėlimą, yra gerėjantys vyriausybės fiskaliniai rodikliai – gerokai sumažėjęs biudžeto deficitas ir aiškiai matoma valdžios sektoriaus skolos santykio mažėjimo tendencija. | [Moody’s Ratings upgrades Iceland’s ratings to A1, changes outlook to stable](https://www.government.is/news/article/2024/09/20/Moodys-Ratings-upgrades-Icelands-ratings-to-A1-changes-outlook-to-stable/) |  |
| **10.20** | **Naujajame Danijos Prekybos Rūmų (DCC) tyrime nustatyta, kad per pirmuosius šešis šių metų mėnesius užsienio darbo jėgos indėlis į Danijos bendrąjį vidaus produktą (BVP) sudarė 157 mlrd. DKK (21 mlrd. EUR) – 13 mlrd. DKK (1.74 mlrd. EUR) daugiau nei per tą patį praėjusių metų laikotarpį.** Pasak DCC vyriausiojo ekonomisto Tore Stramer, ataskaita padeda susidaryti vaizdą, kokį svarbų vaidmenį Danijos ekonomikoje užima darbuotojai iš užsienio (šis indelis sudaro apie 12 proc. viso BVP). Per pastaruosius kelerius metus didžiausia paklausa užsienio darbuotojų jėgos buvo statybų, transporto, farmacijos, valymo ir viešajame sektoriuose.  | [The contribution of foreign hands to the Danish economy continues to grow](https://www.bt.dk/erhverv/udenlandske-haenders-bidrag-til-dansk-oekonomi-vokser-fortsat) |  |
| **10.22** | Norvegijos jūrų mokslinių tyrimų institutas siūlo 2024/2025 žvejybos metais apriboti žuvininkystę. Šis sprendimas gali turėti didelę įtaką kitų metų Islandijos ekonomikos augimui. | [**Fishing loss significantly reduces economic growtH**](https://www.mbl.is/200milur/frettir/2024/10/22/lodnubrestur_dregur_verulega_ur_hagvexti/) |  |
| **10.22** | **Danijos parlamentas patvirtino 1,3 mlrd. DKK (~174 mln. EUR) dotaciją, skirtą padėti jauniems žmonėm susirasti darbą arba mokytis. Šia 10-ies metų trukmės iniciatyva siekiama suteikti tikslinę pagalbą 42 800 šiuo metu nedirbančių 15-24 metų amžiaus jaunuolių.** Dalis lėšų bus skirta bei psichikos ir socialinių problemų turinčių jaunuolių gerovei stiprinti. Pasak užimtumo ministrės Ane Halsboe-Jørgensen, dalis jaunuolių turi psichiatrinę diagnozę, todėl svarbu gebėti juos integruoti į darbo rinką. Ši dotacija padės toliau siekti 2017 m. parlamente priimto tikslo, kad 15-24 metų amžiaus asmenų, neturinčių darbo ar išsilavinimo, dalis 2030 m. turi būti sumažinta iki 3,5 proc. | [**The Danish Parliament allocates over DKK 1.3 billion to get young people into jobs or education**](https://nyheder.tv2.dk/politik/2024-10-22-folketinget-afsaetter-over-13-milliarder-kroner-til-at-faa-unge-i-job-eller-uddannelse) |  |
| **10.22** | **„Novo“ farmacijos įmonės planas – įsigyti vieną didžiausių pasaulyje farmacijos pramonės subtiekėjų „Catalent“ už 113 mlrd. DKK (~15 mlrd. EUR), gali būti blokuotas.**Ekspertų teigimu, Amerikos konkurencijos institucija (FTC) tikriausiai nepritars įsigijimui, nes baiminamasi, kad konkurentams bus sunkiau pasiekti reikiamus gamybos pajėgumus. | [The largest acquisition in Danish history risks being blocked](https://www.berlingske.dk/business/business-overblik-danmarkshistoriens-stoerste-opkoeb-risikerer-at-blive) |  |
| **10.23** | **Mokesčių teisės taryba rekomenduoja, kad ateityje kripto-valiutos aktyvai būtų apmokestinamos pagal gerai žinomas mokesčių taisykles.**  | [**Crypto assets should in future be taxed on stock**](https://skm.dk/aktuelt/presse-nyheder/pressemeddelelser/ny-rapport-fra-skattelovraadet-kryptoaktiver-boer-fremover-lagerbeskattes) |  |
| **10.23** | Islandijoje 2024 m. rugsėjo mėn. buvo 12 700 bedarbių, o spalio mėn. šis skaičius padvigubėjo. Spalio mėn. nedarbo lygis padidėjo iki 5,2 %, palyginti su 2,6 % rugsėjį. | [**Unemployment takes a leap**](https://vb.is/frettir/atvinnuleysi-tekur-stokk/) |  |
| **10.23**  | Karalius Frederikas X simboliškai „prijungė“ pirmąjį Danijos dirbtinio intelekto superkompiuterį „Gefion“. Superkompiuteris priklauso „Novo Nordisk Foundation“ – kontroliuojančiam „Novo“ akcininkui – ir Danijos valstybei. „Novo Nordisk“ fondas skyrė apie 600 mln. DKK (80,44 mln. EUR) pradinėms išlaidoms, o Danijos valstybinis eksporto ir investicijų fondas EIFO – apie 100 mln. DKK (13,4 mln. EUR). | [**Novo and Nvidia launch supercomputer today: Here's what it can do**](https://borsen.dk/nyheder/ai/nu-lander-novos-og-nvidias-supercomputer-hvad-kan-den?b_source=politik&b_medium=row_0&b_campaign=news_4) |  |
| **10.28** | **Geopolitiniai pokyčiai paskatino „Danske Bank“ po 11 metų leisti investuoti į bendroves, kurios prisideda prie branduolinių ginklų gamybos.** Šis sprendimas panaikino daugiau nei dešimt metų galiojusią taisyklę, kuri draudė bankui investuoti į bendroves, kurios padeda gaminti branduolinius ginklus. Atnaujinus banko juodąjį sąrašą, vėl galima investuoti į tokias bendroves kaip amerikiečių „Honeywell International“ ir britų „Rolls-Royce“.  | [**Danske Bank reopens for investments in nuclear weapons**](https://www.bt.dk/erhverv/danske-bank-aabner-igen-for-investeringer-i-atomvaaben) |  |
| **10.30** | Spalį infliacija Islandijoje nukrito 0.3 procentais iki 5.1%.  | [**Inflation down to 5.1%**](https://www.mbl.is/vidskipti/frettir/2024/10/30/verdbolga_komin_nidur_i_5_1_prosent/) |  |
| **10.31** | **Per pirmuosius aštuonis šių metų mėnesius Islandijos žuvininkystės sektorius sumokėjo beveik 6,5 mlrd. ISK (~43,6 mln. EUR) mokesčių.** Pernai per tą patį laikotarpį mokesčiai už žuvininkystę siekė apie 5,2 mlrd. ISK (~35 mln. EUR), tad per metus mokesčiai padidėjo apie 23%. Didžiausios žvejybos įmonės sumoka gerokai daugiau mokesčių nei mažesnės įmonės, nes pirmajam aštuonių milijonų tonų žuvų sugavimo kiekiui taikoma 40% nuolaida.  | [**23 percent increase in fishing fees**](https://www.mbl.is/200milur/frettir/2024/10/31/23_prosenta_aukning_veidigjalda/) |  |
| **11.01** | **Danijos vyriausybė siekia, kad gyvybės mokslų srities, apimančios farmacijos produktus ir medicinos įrangą, eksportas padvigubėtų.** Verslo ministras Morten Bødskov (S) kartu su Vidaus reikalų ir sveikatos apsaugos ministre Sophie Løhde (V) ir Plėtros ir mokslinių tyrimų ministre Christina Egelund (M) pristatė gyvybės mokslų strategiją, kurios tikslas – iki 2030 m. padidinti šios srities eksportą iki 350 mlrd. DKK (~47 mlrd. EUR).Strategijoje dėmesys yra skiriamas investicijoms į aplinką, geresnių sąlygų verslininkams užtikrinimui, investicijoms į mokslinius tyrimus ir technologinę plėtrą bei prieigos prie sveikatos duomenų suteikimui. Taip pat būtina stiprinti kovą su biurokratija ir kliūtimis ne tik Danijoje, bet ir už šalies ribų. Organizacijos „Dansk Industri“ duomenimis, Danijoje gyvybės mokslų pramonėje dirba 63 000 asmenų, o pati pramonė sudaro kiek mažiau nei penktadalį visos Danijos ekonomikos.  | [**The government will double the export of pharmaceuticals with a new strategy**](https://www.berlingske.dk/politik/regeringen-vil-fordoble-eksport-af-laegemidler-med-ny-strategi) |  |
| **11.12** | **Danijoje infliacija spalio mėnesį – 1,6 proc. (rugsėjį – 1,3 proc.).**  | [**Inflation up**](https://www.dst.dk/da/Statistik/nyheder-analyser-publ/nyt/NytHtml?cid=48522) |  |
| **11.13** | **Nepaisant žemos infliacijos, maisto kainos Danijoje pasiekė rekordines aukštumas: nuo 2022 m. sausio prekybos centruose kainos pakilo daugiau nei 22 proc.** Alyvuogių aliejus pabrango 77%, cukrus – 44%, šokoladas – 40%, sviestas – 35%, bulvės – 34%, sūris – 33%. | [**Food prices at record high**](https://jyllands-posten.dk/erhverv/ECE17632240/nyt-hop-danske-foedevarepriser-saetter-rekord-og-der-er-mere-i-vente/) |  |
| **11.15** | **Danijos vyriausybė susitarė dėl 850 mln. DKK (114 mln. EUR) paramos pažeidžiamiausioms visuomenės grupėms – benamiams, išgyvenusiems smurtą ir neįgaliesiems:*** maždaug 100 mln. DKK (13,4 mln. EUR), bus skirta tiesioginei pagalbai benamiams, kovojantiems su priklausomybėmis ir psichikos problemomis;
* 65 mln. DKK (8,7 mln. EUR) – smurto prevencijai (remiant „Lev Uden Vold“ („Gyvenk be smurto“). nacionalinę organizaciją);
* 70 mln. DKK (9,4 mln. EUR) – neįgaliesiems skirtoms paslaugoms, įskaitant psichikos negalią turinčių žmonių tarnybinių šunų finansavimą ir iniciatyvas, skirtas padėti neįgaliesiems susirasti išsilavinimo ir įsidarbinimo galimybes;
* 23 mln. DKK (3,1 mln. EUR) skirta įvaikinimo paslaugoms gerinti.

Susitarimą palaikė visos partijos, išskyrus Danijos liaudies partiją (DPP). | [**DKK 850M for society’s ‘most vulnerable’**](Naujasis%20vyriausyb%C4%97s%20asignavimas%20suteiks%20papildom%C5%B3%20850%20mln.%20DKK%20%28120%20mln.%20USD%29%20kai%20kurioms%20pa%C5%BEeid%C5%BEiamiausioms%20visuomen%C4%97s%20grup%C4%97ms%2C%20pavyzd%C5%BEiui%2C%20benamiams%2C%20i%C5%A1gyvenusiems%20smurt%C4%85%20ir%20ne%C4%AFgaliesiems.%20Ketvirtadienio%20susitarim%C4%85%20palaik%C4%97%20visos%20partijos%2C%20i%C5%A1skyrus%20Danijos%20liaudies%20partij%C4%85%20%28DPP%29.) |  |

**Parengė:**

Lietuvos Respublikos ambasados Danijos Karalystėje praktikantas Simonas Naujokas.

**Peržiūrėjo:**

Lietuvos Respublikos ambasados Danijos Karalystėje trečioji sekretorė Asta Sakalauskaitė-Jankauskienė, tel. +45 26040106, el. paštas asta.sakalauskaite@urm.lt.